PATVIRTINTA

Lietuvos Respublikos aplinkos ministerijos

Aplinkos projektų valdymo agentūros direktoriaus

2019 m. balandžio 24 d. įsakymu Nr. T1-69

**VAIZDO STEBĖJIMO DUOMENŲ TVARKYMO LIETUVOS RESPUBLIKOS APLINKOS MINISTERIJOS APLINKOS PROJEKTŲ VALDYMO AGENTŪROJE**

**TAISYKLĖS**

**I SKYRIUS**

BENDROSIOS NUOSTATOS

1. Vaizdo stebėjimo duomenų tvarkymo Lietuvos Respublikos aplinkos ministerijos Aplinkos projektų valdymo agentūroje taisyklių (toliau – Taisyklės) tikslas – reglamentuoti Lietuvos Respublikos aplinkos ministerijos Aplinkos projektų valdymo agentūroje (toliau – Agentūra) vykdomą vaizdo stebėjimą, siekiant užtikrinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), Lietuvos Respublikos asmens duomenų teisinės apsaugos įstatymo (toliau – ADTAĮ) bei kitų teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.
2. Duomenų valdytojas – Lietuvos Respublikos aplinkos ministerijos Aplinkos projektų valdymo agentūra; juridinio asmens kodas: 288779560; telefonas: (8 5) 272 57 58; elektroninio pašto adresas: apva@apva.lt; adresas: Labdarių g. 3, LT-01120, Vilnius.
3. Agentūra turi teisę pasitelkti duomenų tvarkytojus, kurie diegtų, prižiūrėtų vaizdo stebėjimo sistemas ar tvarkytų vaizdo stebėjimo duomenis užtikrinant Taisyklių 5 punkte numatytų tikslų įgyvendinimą.
4. Šiose Taisyklėse vartojamos sąvokos:
	1. **Agentūros darbuotojai** – Agentūroje pareigas einantys valstybės tarnautojai ir darbuotojai, dirbantys pagal darbo sutartis.
	2. **Vaizdo stebėjimas** – vaizdo duomenų, susijusių su fiziniu asmeniu (toliau – vaizdo duomenys), tvarkymas naudojant šiose Taisyklėse nurodytas vaizdo stebėjimo kameras, nepaisant to, ar šie duomenys yra išsaugomi duomenų laikmenoje.
	3. **Vaizdo stebėjimo sistema** – vaizdo duomenų įrašymo, saugojimo įrenginiai ir vaizdo stebėjimo kameros.
	4. **Vaizdo įrašas** – šiose Taisyklėse nurodytomis vaizdo stebėjimo kameromis užfiksuoti ir serveriuose ir (arba) vaizdo duomenų įrašymo įrenginiuose išsaugoti vaizdo duomenys.
	5. Kitos šiose Taisyklėse vartojamos sąvokos suprantamos taip, kaip jos apibrėžtos Reglamente ir Lietuvos Respublikos teisės aktuose.

**II SKYRIUS**

Vaizdo stebėjimo tikslas ir apimtis

1. Vaizdo stebėjimo tikslas – užtikrinti Agentūros darbuotojų ir kitų asmenų bei Agentūros turto saugumą bei viešąją tvarką, kontroliuoti Agentūros darbuotojų ir kitų asmenų (įskaitant transporto priemones) patekimą į Agentūros teritoriją bei patalpas.
2. Vaizdo stebėjimas vykdomas šiose vietose (Labdarių g. 3, Vilnius):
	1. dalis vidiniame kieme esančios automobilių stovėjimo aikštelės, įėjimas į Agentūros patalpas iš vidinio kiemo pusės ir vidinio kiemo vartai (1 kamera)
	2. kelio užtvaras patekimui iš Vilniaus g. į automobilių stovėjimo aikštelę, esančią Labdarių g. 3, Vilnius ir dalis automobilių stovėjimo aikštelės prie kelio užtvaro (1 kamera);
	3. pagrindinis įėjimas į Agentūros patalpas iš šiluminio mazgo patalpų pusės, įėjimas į šiluminio mazgo patalpas ir dalis prie pagrindinio įėjimo esančios automobilių stovėjimo aikštelės (1 kamera);
	4. pagrindinis įėjimas į Agentūros patalpas iš vidinio kiemo vartų pusės (1 kamera).
3. Vaizdo stebėjimo kameros montuojamos taip, kad vaizdo stebėjimas būtų vykdomas ne didesnėje patalpų ir / ar teritorijos dalyje, nei tai yra būtina Taisyklių 5 punkte numatytam tikslui pasiekti.
4. Vaizdo stebėjimo kameros turi būti įrengiamos taip, kad į vaizdo stebėjimo kamerų lauką nepatektų gyvenamoji patalpa ir (arba) jai priklausanti privati teritorija ar įėjimas į ją, išskyrus įstatymų numatytus atvejus.
5. Draudžiama vykdyti vaizdo stebėjimą patalpose, kuriose duomenų subjektas pagrįstai tikisi absoliučios privatumo apsaugos (pavyzdžiui, tualetuose ir pan.).
6. Vaizdo stebėjimas darbo vietoje yra draudžiamas.
7. Vaizdo stebėjimas Agentūros teritorijoje vykdomas 24 valandas per parą.
8. Vaizdo duomenys įrašomi ir saugomi 20 kalendorinių dienų ir pasibaigus šiam terminui duomenys yra sunaikinami, vietoj jų įrašant naujus vaizdo stebėjimo duomenis.

**III SKYRIUS**

**DUOMENŲ VALDYTOJO IR TVARKYTOJO TEISĖS, PAREIGOS IR FUNKCIJOS**

1. Duomenų valdytojas turi šias **teises**:
	1. rengti ir priimti vidaus teisės aktus, reglamentuojančius vykdomą vaizdo stebėjimą;
	2. spręsti klausimus dėl vaizdo duomenų teikimo duomenų subjektams ir (ar) tretiesiems asmenims;
	3. paskirti už vaizdo duomenų apsaugą atsakingą asmenį (asmenis) ar padalinį (padalinius);
	4. įgalioti duomenų tvarkytoją tvarkyti vaizdo duomenis bei duoti duomenų tvarkytojui nurodymus dėl vaizdo duomenų tvarkymo;
2. Duomenų valdytojas turi šias **pareigas**:
	1. užtikrinti Reglamente ir kituose teisės aktuose, reglamentuojančiuose asmens duomenų tvarkymą, nustatytų asmens duomenų tvarkymo reikalavimų laikymąsi;
	2. įgyvendinti duomenų subjekto teises Reglamento ir šių Taisyklių nustatyta tvarka;
	3. užtikrinti asmens duomenų saugumą ir įgyvendinti tinkamas organizacines ir technines asmens duomenų saugumo priemones;
	4. parinkti tik tokį duomenų tvarkytoją, kuris garantuotų tinkamas organizacines ir technines asmens duomenų saugumo priemones ir užtikrintų, kad duomenų tvarkymas atitiktų Reglamento reikalavimus ir būtų užtikrinta duomenų subjekto teisių apsauga, bei sudaryti su juo sutartį, reglamentuojančią duomenų tvarkytojo atliekamą duomenų tvarkymą, kaip numatyta Reglamento 28 straipsnio 3 dalyje;
	5. užtikrinti, kad prieš patenkant į teritoriją, kurioje vykdomas vaizdo stebėjimas, duomenų subjektams būtų aiškiai ir tinkamai pateikta informacija apie vykdomą vaizdo stebėjimą. Informavimas vykdomas panaudojant informacines lenteles, kuriose nurodoma (pavyzdinė informavimo apie Agentūroje vykdomą vaizdo stebėjimą lentelės forma pateikta priede Nr. 1):

14.5.1. informacija apie vykdomą vaizdo stebėjimą bei vaizdo stebėjimo kameros simbolis;

14.5.2. Duomenų valdytojo pavadinimas, kontaktinė informacija (adresas, el. pašto adresas, telefono ryšio numeris);

14.5.3. asmens duomenų tvarkymo tikslas;

14.5.4. nuoroda į informacijos šaltinį, kur būtų galima gauti detalesnę informaciją apie vykdomą vaizdo stebėjimą (pavyzdžiui, nuoroda į interneto svetainę ir pan.).

1. Duomenų valdytojas atlieka šias funkcijas:
	1. nustato vaizdo stebėjimo tikslą ir apimtį;
	2. organizuoja vaizdo stebėjimo sistemos diegimo darbus;
	3. informuoja duomenų subjektus apie vykdomą vaizdo stebėjimą;
	4. suteikia prieigos teises ir įgaliojimus tvarkyti vaizdo duomenis;
	5. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam vaizdo stebėjimo vykdymui užtikrinti;
	6. prireikus teikia duomenų subjektams vaizdo duomenų išrašus;
	7. vykdo kitas funkcijas, reikalingas įgyvendinti duomenų valdytojo teises ir pareigas.
2. Duomenų tvarkytojas turi šias **teises**:
	1. teikti duomenų valdytojui pasiūlymus dėl duomenų tvarkymo techninių ir programinių priemonių gerinimo, vaizdo duomenų tvarkymo organizavimo principų ir tvarkos nustatymo;
	2. kitas teisės aktuose bei su duomenų valdytoju sudarytoje sutartyje numatytas teises.
3. Duomenų tvarkytojas turi šias **pareigas**:
	1. užtikrinti, kad asmens duomenys būtų tvarkomi vadovaujantis Reglamentu ir kitais asmens duomenų apsaugą reglamentuojančiais teisės aktais;
	2. užtikrinti, kad vaizdo stebėjimo įrangos ir asmens duomenų prieiga būtų suteikta tik įgaliotiems asmenims;
	3. užtikrinti, kad stebimo vaizdo apimtis nebūtų didesnė, nei nustatyta šiose Taisyklėse;
	4. apsaugoti vaizdo duomenis nuo atsitiktinio ar neteisėto sunaikinimo, pakeitimo ar atskleidimo;
	5. kitas teisės aktuose bei su duomenų valdytoju sudarytoje sutartyje numatytas pareigas.
4. Duomenų tvarkytojas atlieka šias **funkcijas:**
	1. tvarko vaizdo stebėjimo duomenis;
	2. įgyvendina būtinas technines duomenų saugumo priemones, kurios nustatomos, atsižvelgiant į pavojus, kurie kyla dėl duomenų tvarkymo, įskaitant ir priemones skirtas užtikrinti, kad vaizdo duomenys būtų pasiekiami tik iš Agentūros vidinio kompiuterių tinklo;
	3. užtikrina, kad vaizdo duomenų prieigos teisės būtų suteiktos tik duomenų valdytojo įgaliotiems asmenims;
	4. duomenų valdytojui pareikalavus, teikia stebėjimo duomenis incidentų tyrimui, taip pat valstybės įstaigoms ir institucijoms, užtikrinančioms viešąją tvarką.
5. Tuo atveju, jei duomenų tvarkytojas nėra pasitelkiamas, duomenų valdytojas pats įgyvendina duomenų tvarkytojui priskirtas funkcijas bei turi jo teisės ir pareigas.

**III SKYRIUS**

**VAIZDO DUOMENŲ TEIKIMAS TRETIESIEMS ASMENIMS**

1. Teisės aktų nustatytais atvejais ir tvarka Agentūra teikia savo tvarkomus vaizdo duomenis teisėsaugos institucijoms ir kitiems asmenims, kuriems asmens duomenis teikti įpareigoja įstatymai ar kiti teisės aktai, taip pat pagal duomenų gavėjų prašymus esant bent vienai iš Reglamento 6 straipsnyje nurodytų teisėto asmens duomenų tvarkymo sąlygų. Prašyme turi būti nurodytas vaizdo duomenų naudojimo tikslas, teikimo bei gavimo teisinis pagrindas ir prašomų pateikti vaizdo duomenų apimtis.
2. Sprendimą dėl vaizdo duomenų teikimo priima Agentūros direktorius ar jo įgaliotas atsakingas asmuo.

**IV SKYRIUS**

**ORGANIZACINĖS IR TECHNINĖS ASMENS DUOMENŲ SAUGUMO PRIEMONĖS**

1. Užtikrinant vaizdo duomenų saugumą, įgyvendinamos šios organizacinės ir techninės asmens duomenų saugumo priemonės:
	1. užtikrinama prieigos prie vaizdo įrangos ir vaizdo duomenų apsauga, valdymas ir kontrolė;
	2. prieiga prie vaizdo įrangos ir vaizdo duomenų gali būti suteikta tik tam asmeniui, kuriam vaizdo duomenys yra reikalingi jo funkcijoms vykdyti;
	3. su vaizdo duomenimis galima atlikti tik tuos veiksmus, kuriems atlikti naudotojui yra suteiktos teisės;
	4. prieiga prie vaizdo stebėjimo duomenų apsaugoma slaptažodžiais, kurie atitinka Agentūros saugos dokumentuose nustatytus saugumo reikalavimus;
	5. užtikrinama vaizdo duomenų apsauga nuo neteisėto prisijungimo prie vidinio tinklo elektroninių ryšių priemonėmis – prieiga prie vidinio kompiuterių tinklo apsaugota ugniasiene;
	6. užtikrinamas patalpų, kuriose saugomi vaizdo duomenys, fizinis saugumas (apribojamas neįgaliotų asmenų patekimas į atitinkamas patalpas ir pan.);
	7. užtikrinama vaizdo stebėjimo įrangos apsauga nuo kenksmingos programinės įrangos (antivirusinių programų įdiegimas, atnaujinimas ir pan.).
2. Prieigos teisių ir įgaliojimų tvarkyti vaizdo duomenis suteikimo, naikinimo ir keitimo tvarka:
	1. Prieigos teises bei įgaliojimus tvarkyti vaizdo duomenis turi teisę tik Agentūros direktoriaus paskirtas(-i) darbuotojas(-ai), atsakingas(-i) už vaizdo stebėjimo sistemos techninę priežiūrą ir vaizdo duomenų tvarkymą (toliau – darbuotojas, tvarkantis vaizdo duomenis) bei duomenų tvarkytojai (kai jie pasitelkiami);
	2. Prieigos prie vaizdo duomenų teisės naikinamos pasibaigus darbuotojo, tvarkančio vaizdo duomenis, įgaliojimams, valstybės tarnybos ar darbo santykiams, pasikeitus darbuotojo funkcijoms, kurioms vykdyti prieiga prie vaizdo duomenų nereikalinga, taip pat nutraukus su duomenų tvarkytoju sudarytą sutartį, reglamentuojančią duomenų tvarkytojo atliekamą duomenų tvarkymą, ar šiai sutarčiai nustojus galioti.
3. darbuotojas, tvarkantis vaizdo duomenis, privalo:
	1. laikytis pagrindinių asmens duomenų tvarkymo ir saugumo reikalavimų, įtvirtintų Reglamente, ADTAĮ, šiose Taisyklėse ir kituose teisės aktuose;
	2. užtikrinti, kad į vaizdo stebėjimo kameromis fiksuojamą erdvę nepatektų gyvenamoji patalpa ir (arba) jai priklausanti privati teritorija ar įėjimas į ją, išskyrus įstatymų numatytus atvejus, bei patalpos, kuriose duomenų subjektas pagrįstai tikisi absoliučios privatumo apsaugos;
	3. imtis priemonių, kad būtų užkirstas kelias netyčiniam ar neteisėtam vaizdo duomenų sunaikinimui, praradimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose ir (ar) laikmenose esančius vaizdo duomenis;
	4. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, naudojant visus turimus techninius resursus;
	5. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;
	6. į patalpas, kuriose yra saugomi vaizdo duomenys, neįleisti pašalinių asmenų;
	7. nedelsdamas pranešti Agentūros direktoriui ar jo įgaliotam atsakingam asmeniui ir Agentūros duomenų apsaugos pareigūnui apie bet kokią įtartiną situaciją ar vaizdo stebėjimo sistemos veikimo sutrikimus, kurie gali kelti grėsmę Agentūros tvarkomų vaizdo duomenų saugumui;
	8. laikytis kitų šiose Taisyklėse ir kituose asmens duomenų apsaugą reglamentuojančiuose teisės aktuose nustatytų reikalavimų.

**V SKYRIUS**

**VAIZDO DUOMENŲ SAUGUMO PAŽEIDIMŲ VALDYMO IR REAGAVIMO Į ŠIUOS PAŽEIDIMUS TVARKA**

1. Agentūros ar duomenų tvarkytojo darbuotojai, turintys prieigos prie vaizdo duomenų teisę, pastebėję vaizdo duomenų saugumo pažeidimus (veiksmus ar neveikimą, galinčius sukelti ar sukeliančius grėsmę asmens duomenų saugumui) turi imtis priemonių tokiai situacijai išvengti ir nedelsiant apie tai informuoti asmenį, paskirtą atsakingu už vaizdo duomenų tvarkymą, Agentūros direktorių ir Agentūros duomenų apsaugos pareigūną.
2. Įvykus vaizdo duomenų saugumo pažeidimui vadovaujamasi Agentūros direktoriaus 2019 m. balandžio 1 d. įsakymu Nr. T1-51 patvirtintu Asmens duomenų saugumo pažeidimų aptikimo, sustabdymo (pašalinimo) ir pranešimo apie juos pateikimo tvarkos aprašu.

**VI SKYRIUS**

**DUOMENŲ SUBJEKTO TEISĖS IR JŲ ĮGYVENDINIMO TVARKA**

1. Duomenų subjektas turi šias teises:
	1. žinoti (būti informuotas) apie jo asmens duomenų tvarkymą;
	2. susipažinti su savo vaizdo duomenimis;
	3. nesutikti su duomenų tvarkymu;
	4. reikalauti ištrinti duomenis („teisė būti pamirštam“), jei vaizdo duomenys yra saugomi ilgiau nei šiose Taisyklėse nustatytą saugojimo terminą ar yra kiti Reglamente numatyti pagrindai;
	5. reikalauti apriboti duomenų tvarkymą, jei yra Reglamente nustatyti pagrindai.
2. Duomenų subjekto teisė žinoti apie savo asmens duomenų tvarkymą įgyvendinama taip:
	1. iškabinant informacines lenteles apie Agentūros vykdomą vaizdo stebėjimą Agentūros teritorijoje. Informacinės lentelės turi būti matomos prieš patenkant į vaizdo stebėjimo zoną;
	2. informacinėse lentelėse nurodant, kad yra vykdomas vaizdo stebėjimas bei kitą Taisyklių 14.5. p. nurodytą informaciją.
3. Duomenų subjekto teisė susipažinti su savo vaizdo duomenimis įgyvendinama šia tvarka:
	1. Duomenų subjektui kreipiantis į Agentūrą dėl duomenų subjekto teisių įgyvendinimo vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintų Duomenų subjekto teisių įgyvendinimo Lietuvos Respublikos aplinkos ministerijos Aplinkos projektų valdymo agentūroje taisyklių (toliau – Duomenų subjekto teisių įgyvendinimo taisyklės) nustatyta tvarka.
	2. gavus duomenų subjekto prašymą susipažinti su vaizdo duomenimis, įvertinama ir priimamas sprendimas leisti ar neleisti susipažinti su vaizdo duomenimis. Informacija, ar su Duomenų subjektu susiję vaizdo duomenys yra tvarkomi ir duomenų subjekto prašomi duomenys pateikiami ne vėliau kaip per vieną mėnesį nuo prašymo gavimo.
	3. Pagal duomenų subjekto prašymą susipažinti su savo vaizdo duomenimis duomenų subjektui prašomi vaizdo duomenys gali būti pateikiami sudarant galimybę peržiūrėti vaizdo įrašą Agentūros patalpose ir (arba) pateikiant vaizdo įrašo kopiją išorinėje duomenų laikmenoje ar nuotrauką, jei vaizdo duomenys yra saugomi.
	4. Įgyvendinant duomenų subjekto teisę susipažinti su savo vaizdo duomenimis, užtikrinama trečiųjų asmenų teisė į privatų gyvenimą. Duomenų subjektui susipažįstant su vaizdo įrašu, jeigu jame matomi tretieji asmenys, kurių tapatybė gali būti nustatyta, ar kita informacija, kuri gali pažeisti trečiųjų asmenų privatumą (pavyzdžiui, vaizdo įraše matomas transporto priemonės valstybinis numeris ir pan.), šie vaizdai turi būti retušuoti ar kitais būdais panaikinama galimybė identifikuoti trečiuosius asmenis (jei tai techniškai įmanoma ar nesukuria neproporcingos naštos duomenų valdytojui). Jei nėra galimybės įgyvendinti šiame Taisyklių punkte nurodytų priemonių, užtikrinančių trečiųjų asmenų teisę į privatų gyvenimą, vaizdo duomenys duomenų subjektui neteikiami.
4. Duomenų subjekto teisė nesutikti su vaizdo duomenų tvarkymu, teisė reikalauti ištrinti asmens duomenis, teisė reikalauti apriboti duomenų tvarkymą įgyvendinama šia tvarka:
	1. Duomenų subjektui kreipiantis į Agentūrą dėl duomenų subjekto teisių įgyvendinimo vadovaujantis Duomenų subjekto teisių įgyvendinimo taisyklėmis.
	2. Duomenų valdytojas, gavęs tokį prašymą, jį įvertina ir priima sprendimą nutraukti asmens duomenų tvarkymą, ištrinti ar apriboti atitinkamų asmens duomenų tvarkymą, išskyrus atvejus, kai duomenys tvarkomi dėl teisėtų priežasčių, kurios yra viršesnės už duomenų subjekto interesus, teises ir laisves, arba siekiant pareikšti, vykdyti ar apginti teisinius reikalavimus ar dėl to būtų padaryta žala pačiam duomenų valdytojui.
5. Jeigu duomenų subjekto prašymai yra akivaizdžiai nepagrįsti ar neproporcingi, visų pirma dėl jų pasikartojančio turinio, Agentūra gali:
	1. imti pagrįstą mokestį, atsižvelgdama į informacijos teikimo ar veiksmų, kurių prašoma, administracines išlaidas;
	2. atsisakyti imtis veiksmų pagal prašymą.
6. Jei duomenų subjektas mano, kad jo asmens duomenys yra tvarkomi neteisėtai, jis turi teisę kreiptis su skundu į Valstybinę asmens duomenų apsaugos inspekciją.

**VII SKYRIUS**

**Baigiamosios nuostatos**

1. Taisyklės skelbiamos Agentūros interneto svetainėje.
2. Taisyklės peržiūrimos periodiškai, bet ne rečiau kaip kartą per 2 metus.
3. Pasikeitus teisės aktų nuostatoms, jomis vadovaujamasi iš karto, nelaukiant Taisyklių pakeitimo.
4. Už Taisyklių nuostatų laikymosi priežiūrą ir jose reglamentuotų nuostatų vykdymo kontrolę atsakingas duomenų apsaugos pareigūnas ar kitas Agentūros direktoriaus įsakymu paskirtas atsakingas asmuo, kuris, įvertinęs Taisyklių taikymo praktiką, esant poreikiui ir (arba) pasikeitus asmens duomenų tvarkymą reglamentuojantiems teisės aktams, inicijuoja Taisyklių atnaujinimą.
5. Darbuotojai, kurie yra įgalioti tvarkyti vaizdo duomenis arba eidami savo pareigas juos sužino, ir kiti asmenys, įgalioti tvarkyti vaizdo duomenis, privalo laikytis šių Taisyklių, pagrindinių asmens duomenų tvarkymo reikalavimų bei konfidencialumo ir saugumo reikalavimų, įtvirtintų Reglamente, šiose Taisyklėse bei kituose teisės aktuose. Darbuotojai ir kiti asmenys, įgalioti tvarkyti vaizdo duomenis, pažeidę Reglamentą, Taisykles ir (ar) kitus teisės aktus, atsako teisės aktų nustatyta tvarka.
6. Darbuotojai ir kiti asmenys, tvarkantys vaizdo duomenis, su Taisyklėmis supažindinami pasirašytinai arba kitu susipažinimo įrodomumą užtikrinančiu būdu.

\_\_\_\_\_\_\_\_\_\_\_